Си псэр щытыншащ
«Уи хэку и мывэхэри ды- щэщ», — жыхуаIэрати, си адэжь лъахэм и хьэуари зэрыкъабзэм, и цIыхухэри зэрыгуапэм си гур хагъэхъуауэ, си узыншагъэри щефIэкIуауэ Германием согъэзэж.
Хэхэс гъащIэр зи натIэ хъуа дэтхэнэ зы адыгэми хъуэпсапIэу иIэр и адэжь хэкуращ. Сэ си насып къихьащ Налшык сыщиIэ унэм щIэх-щIэхыурэ сыкъэкIуэжурэ зыщызгъэпсэхуну. Ауэ мы зы гъуэгум си узыншагъэм сэкъат иIэу къэзгъэзэжати, ари къыстрагъэхьэлъакъым. Налшык къалэ дэт «Лэгъупыкъу» медицинэ IуэхущIапIэм къыщыскIэлъыплъащ. Хэкум сызэрыщыIа тхьэмахуэ бжыгъэм сабийм хуэдэу сагъэфIауэ жыпIэ хъунущ абы и лэжьакIуэхэм. Пщэдджыжьым си унэм машинэ къагъакIуэурэ сашэу, си Iуэху зэфIэкIа нэужь, сыкъашэжу, къыздэIэпыкъуащ.
«Лэгъупыкъум» щылажьэхэр, хэщыпыхьу къыхахам хуэдэу, цIыху гуапэ, зэпIэзэрыт защIэхэщ. Си лъэр щIагъэкIащ, си щхьэр лъагэу сагъэлъагъужащ, си псэр ягъэхуэбащ. ФIыщIэ яхуэсщIыну сыхуейщ «Лэгъупыкъу» центрым и унафэщIхэми, абы и лэжьакIуэ дэтхэнэ зыми. Гуп узыншэу, къызыхуэтыншэу куэдрэ Тхьэм зэдигъэлажьэ. ФIыкIэ Тхьэм дызэхуигъазэ, си хэкуэгъу лъапIэхэ!
ХьэщIэцIыкIу Аднан.
Германие
